hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu en hu en en hu en en hu hu en en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Vereség a mumus csapat ellen | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Vereség a mumus csapat ellen
Vereség a mumus csapat ellen
Hiányzott a közönség biztató ereje, szurkolása valamint a koncentráltság ahhoz, hogy a TVSE női kézilabda csapata győzzön a Kilián DSE Pápa csapata ellen.
Negyedik vereségét szenvedte el a TVSE női kézilabdacsapata a megyei bajnokságban. A tabella harmadik helyén álló tapolcaiak zárt kapus mérkőzésen fogadták a pápai rivális csapatát. Antal Edit, a TVSE vezetőedzője értékelte a mérkőzést: -Nagyon szomorú vagyok, nem csak azért mert kikaptunk, hanem azért is, mert zárt kapu mögött kellett játszanunk és így a szurkolóközönségünk sem tudott biztatni minket. Biztos vagyok benne, hogy ezt az 5 gólos különbséget sikerült volna csökkentenünk, ha érezzük a közönség buzdítását, de ez most így alakult. Az első félidőben kihagyott ziccereink, kapufáink, pontatlanságainkból kifolyólag az ellenfél el tudott húzni öttel, így lett 12:17 a félidő eredménye. A pápai csapat hosszú évek óta mumusa a mieinknek. Egyszerűen mintha nem találnánk az ellenszerüket, ugyanakkor az is igaz, hogy az utóbbi időben mutatott edzésmunka sajnos előrevetítette az eredményt. A második félidő képe már mást hozott. Bár az ellenfél volt, hogy 12-13 ponttal is vezetett, a lányok küzdeni akarásból jelesre vizsgáztak és újra sikerült felzárkózni, így alakult ki a 35:30-as vendég győzelemmel zárult végeredmény. Védekezést váltottunk, 5:1-es védekezéssel jöttünk ki a második játékrészre, így jól letudtuk szűrni a beállós és átlövő játékát, ezáltal megakadt a Pápa gépezete és tudtunk ziccereket kialakítani. Későn ébredtünk, így már kevés volt az idő, de az ember mindig tanul és szeretnénk a tanultakat előnyünkre fordítani.
A kapusokra ezen a mérkőzésen nagyon nagy feladat hárult és jól segítették hátulról a védekezést. A jövőre nézve, hiszen még többször játszunk velük az idényben, szeretnénk a hazai mérkőzéseinket megnyerni, az idegenben játszottakon pedig tisztesen helytállni.
A négy csapatos megyei bajnokságban a körbeveréseknek köszönhetően szoros az állás. A TVSE 6 mérkőzéséből, 4 győzelemmel és 2 vereséggel 4 pontot gyűjtött, így pillanatnyilag a harmadik helyen állnak. A góllövőlistát Dorfinger Réka vezeti 47 góllal.
A csapat következő mérkőzésére november 29-én kerül sor, amikor is hazai pályán látják vendégül az Úrkúti Sk csapatát. /hg/
Vereség a mumus csapat ellen
Havasi Gábor | hírek, sport | 2020.11.24. 10:51
Alkotói bemutatkozás négy témában, online
Ajándék labdák az iskolának
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form